

**AZƏRBAYCAN RESPUBLİKASININ NAZİRLƏR KABİNETİ**

**SƏRƏNCAM**

**№ 344 s**

Bakı şəhəri “15” may 2019-cu il

Beynəlxalq İnformatika Olimpiadasının 2019-cu ildə Bakı şəhərində keçirilməsi

ilə əlaqədar Təşkilat Komitəsinin yaradılması haqqında

Azərbaycan Respublikası Konstitusiyasının 119-cu maddəsinin səkkizinci abzasını rəhbər tutaraq beynəlxalq İnformatika Olimpiadasının (İOİ 2019 – İnternational Olympiad in İnformatics) 2019-cu il 4-11 avqust tarixlərində Bakı şəhərində keçirilməsini təmin etmək məqsədilə aidiyyəti nazirlik və təşkilatların təkliflərinə əsasən

1. Beynəlxalq İnformatika Olimpiadasının 2019-cu il 4-11 avqust tarixlərində Bakı şəhərində keçirilməsi ilə əlaqədar aşağıdakı tərkibdə Təşkilat Komitəsi yaradılsın

|  |  |
| --- | --- |
| **Təşkilat Komitəsinin sədri** | |
| Ceyhun Bayramov | – Azərbaycan Respublikasının Təhsil naziri |
| **Təşkilat Komitəsinin həmsədri** | |
| Ramin Quluzadə | – Azərbaycan Respublikasının Nəqliyyat, Rabitə və Yüksək  Texnologiyalar naziri |
| **Təşkilat Komitəsinin fəxri həmsədri** | |
| Hafiz Paşayev | – Azərbaycan Respublikası Xarici İşlər nazirinin müavini,  ADA Universitetinin rektoru |
| **Təşkilat Komitəsinin üzvləri** | |
| Fariz İsmayılzadə | – ADA Universitetinin icraçı prorektoru (əlaqələndirmə  komitəsinin sədri) |
| Firudin Qurbanov | – Azərbaycan Respublikası Təhsil nazirinin müavini |
| Rafiq Bayramov | – Azərbaycan Respublikası Mədəniyyət nazirinin müavini |
| Fərhad Hacıyev | – Azərbaycan Respublikası Gənclər və İdman nazirinin müavini |
| Oruc Zalov | – Azərbaycan Respublikası Daxili İşlər nazirinin müavini |

|  |  |
| --- | --- |
| Azər Əhədov | – Azərbaycan Respublikası Xüsusi Dövlət Mühafizə  Xidmətinin Xüsusi Rabitə və İnformasiya Təhlükəsizliyi  Dövlət Agentliyi rəisinin müavini |
| Azad Qasımov | – Azərbaycan Respublikası Dövlət Sərhəd Xidmətinin  Sərhəd Nəzarəti rəisinin müavini |
| Rasim Əliquliyev | – Azərbaycan Milli Elmlər Akademiyasının vitse-prezidenti |
| Kənan Qasımov | – Azərbaycan Respublikası Dövlət Turizm Agentliyinin Aparatının rəhbəri |
| Ceyhun Salmanov | – Azərbaycan Respublikasının Prezidenti yanında Vətəndaşlara  Xidmət və Sosial İnnovasiyalar üzrə Dövlət Agentliyi sədrinin müavini |
| Cəmaləddin Həsənov | – ADA Universitetinin baş müəllimi (texniki komitənin sədri) |
| Fərid Əhmədov | – ADA Universitetinin müəllimi (elmi komitənin sədri) |

1. Bu Sərəncamın 1-ci hissəsi ilə yaradılan Təşkilat Komitəsi 2019-cu il 4-11 avqust tarixlərində Beynəlxalq İnformatika Olimpiadasının Bakı şəhərində keçirilməsinə dair tədbirlər planı hazırlayıb həyata keçirsin.
2. Bu Sərəncam imzalandığı gündən qüvvəyə minir.

Azərbaycan Respublikasının

Baş naziri Novruz Məmmədov